open-index/open-wikipedia-markdown huggingface dataset:
Pilotwings 64

***Pilotwings 64*** er et videospill utviklet av Paradigm Entertainment og utgitt av Nintendo til Nintendo 64. Det var sammen med *[[Super Mario 64]]* lanseringstittelen til Nintendo 64. Spillet er en oppfølger til Super NES-spillet *[[Pilotwings]]*, som også var en lanseringstittel til dens spillkonsoll.

Spillet gikk i 2011 en oppfølger på Nintendo 3DS kalt Pilotwings Resort, i likhet meg begge forfølgerne var dette også en lanseringstittel til konsollen

## Gameplay
Pilotwings 64 er en 3D-flysimulator der spilleren må gjennomføre en rekke oppdrag som involverer forskjellige luftbårne kjøretøy og luftsport. Før hvert oppdrag må spilleren velge en av seks karakterer, hver med deres egne fordeler og ulemper basert på forskjellige faktorer. Tester må gjennomføres før hver enkelt begivenhet, og det kreves at spilleren fullfører spesifikke mål for å få en lisens før begivenheter. Avhengig av oppdraget tildeles, eller trekkes det, poeng basert på tid, skader på flyet, drivstoff-bruk, nøyaktighet, mykhet ved landing eller lignende kriterier. Spilleren kan tildeles bronse, sølv eller gull, basert på antall oppnådde poeng. Vanskeligere tester blir tilgjengelige, etter hvert som spilleren skrider frem.

Hanggliding krever vanligvis at spilleren flyr gjennom en rekke flytende markeringer, eller knipse et fotografi av et bestemt landskap, før spilleren kan lande vded mål. Spillerens bevegelser påvirkes av vindstrømmer, og annerledes høyde kan oppnås ved å fly gjennom termiske søyler. Mål innebærer å fly gjennom ringer, lande på flytende plattformer, eller sprette store ballonger før landing. Spillet inneholder også flere bonus-opplegg som låses opp hvis spilleren presterer bra i hoved-oppdragene. Spilleren kan også tjene medaljer i mange av disse begivenhetene.

Spillerne kan fritt utforske spillets detaljerte miljøer, satt blant de fire distinkte øyene i spillet. En av øyene var basert på USA, og har geografiske replikasjoner av berømte landemerker inkludert Frihetsgudinnen eller Mount Rushmore (med Marios ansikt som har erstattet George Washingtons) og større byer som Los Angeles, Chicago eller New York City.

## Utgivelse og mottagelse

*Pilotwings 64* ble sluppet ut i Japan 23. juni 1996 som et av tre Nintendo 64-spill da det ble først sluppet ut, sammen med *[[Super Mario 64]]* og *[[Saikyō Habu Shōgi]]*. *Pilotwings 64* solgte cirka en kopi for hver tiende Nintendo 64.

*Pilotwings 64* ble godt mottatt av anmeldere. Spillets kombinasjon av 3D-grafikk, realistiske omgivelser og flysimulering ble rost av mange anmeldere.

## Referanser

## Eksterne lenker
*
Great Plains

**Great Plains** (fransk: *Grandes Plaines*; «De store slettene») er et stort område med brede flater som ligger øst for Rocky Mountains i Nord-Amerika. Det ligger vest for elven Mississippi og øst for fjellkjeden Rocky Mountains, mye av det dekket av prærie, steppe og gressletter. Det er den sørlige og hoveddelen av Interior Plains («Innlandsslettene»), som også omfatter gresskledte prærien mellom De store sjøer og Appalacheplatået, og økosonene Taiga Plains og Boreal Plains i nordlige Canada. Begrepet Western Plains («De vestlige slettene») benyttes for å beskrive økoregionen til Great Plains, eller alternativt den vestlige delen av Great Plains.

Området dekker deler av de amerikanske statene Colorado, Kansas, Montana, Nebraska, New Mexico, Nord-Dakota, Oklahoma, Sør-Dakota, Texas og Wyoming, og de kanadiske provinsene Alberta, Manitoba og Saskatchewan. 

I Canada er betegnelsen *prærie* mer vanlig, og regionen er mer kjent som de kanadiske prærier eller bare «præriene».

## Referanser
IQue Player

**iQue Player** (også kalt **Nintendo iQue**) er en spillkonsoll produsert av iQue, Ltd., et fellesforetak mellom Nintendo og kinesisk-amerikanske dr. Wei Yen. Konsollen ble først annonsert på Tokyo Game Show, og ble lansert i Kina 17. november 2003.
## Eksterne lenker
*
UNAMID

**African Union/United Nations Hybrid operation in Darfur** (**UNAMID**) er en felles fredsoperasjon mellom Den afrikanske unionen (AU) og FN, som ble formelt godkjent av FNs sikkerhetsråd 31. juli 2007 for å bringe stabilitet til det konfliktrammede Darfur-området i Sudan, mens fredsforhandlinger fortsetter. Styrken ble opprettet i henhold til en resolusjon lagt fram av Belgia, Frankrike, Italia, Kongo, Peru, Slovakia og Storbritannia. Det ble gitt et mandat på 12 måneder til og med 31. juli 2008, med en styrke på ca. 26000 soldater. Utplasseringen av styrker begynte i oktober 2007. Den 7000-mann sterke AMIS (African Union Mission in Sudan), som var ansvarlig for fredsoperasjoner i området, gikk inn i denne nye styrken innen utløpet av 2007. Mandater er senere forlenget.

UNAMID hadde ved utgangen av februar 2017 en styrke på  soldater, 181 militærobservatører og  politifolk. Disse ble støttet av en sivil administrasjon på  internasjonale og  lokale, samt  fra FNs fredskorps. Det var tenkt at Norge skulle stille med 200 ingeniørsoldater.

FN-soldatene er tillatt å bruke dødelig vold i selvforsvar, for å beskytte sivile og humanitære operasjoner. UNAMID er den første fellesoperasjonen mellom FN og AU, og den største FN-styrken til da. 

Den 8. januar 2008 ble en forsyningskonvoi tilhørende UNAMID-styrken angrepet av sudanske eller sudansk-støttede styrker.

## Se også
* UNMIS (*United Nations Mission In Sudan* der Norge bidrar med militære styrker)

## Referanser


## Eksterne lenker
* 
* Full text of resolution 1769
* BBC News: UN backs new Darfur peace force
* BBC News: Sudan 'will support Darfur force'
Ahmet

**Ahmet** er en tyrkisk og albansk variant av det arabiske mannsnavnet Ahmed som betyr «en som konstant takker Gud». *Ehmed* er en kurdisk variant av navnet.

## Utbredelse
*Ahmet* er i dag et vanlig mannsnavn blant annet i Tyrkia, Bulgaria og Bosnia-Hercegovina.

|}

## Kjente personer med navnet
Personene i listen er ordnet kronologisk etter fødselsår.
* Ahmet Zogu (også skrevet *Ahmed*) (1895–1961), albansk konge og president i Albania 1928–1939, sønn av Xhemal Pasha Zogu
* Ahmet Ertegün (1923–2006), tyrkisk-amerikansk forretningsmann som stiftet Atlantic Records
* Ahmet Necdet Sezer (1941–), tyrkisk politiker og president i Tyrkia 2000–2007
* Ahmet Altan (1950–), tyrkisk forfatter og journalist
* Ahmet Kaya (1957–2000), kurdisk dikter og sanger, også kjent som *Ehmed Kaya*
* Ahmet Zappa (1974–), amerikansk skuespiller og forfatter, sønn av Frank Zappa

## Referanser


## Eksterne lenker
*
Fjærbeinvannymfer

* (bare europeiske slekter)
** *Platycnemis*

**Fjærbeinvannymfer** (Platycnemididae) er en delgruppe av øyenstikkere, (Odonata).

Fjærbeinvannymfer er utbredt i hele verden unntatt i Antarktis. De fleste arter finnes i varmere strøk.

## Utseende
Fjærbeinvannymfer er de små øyenstikkerne, vanligvis mye mindre enn øyenstikkere og libeller. Men størrelsen varierer mellom de ulike artene. Leggene (tibia) er brede og ofte hvit, særlig hos hanner.

Alle de fire vingene er omtrent like av utseende og størrelse, klare uten fargeflekker eller mønster. Vingene foldes bakover kroppen under hvile. Vingemerket (*pterostigma*) er kort, ofte rombisk, og ikke dobbelt så langt som bredt. Vingespennet er mellom 40&nbsp;og 70&nbsp;&nbsp;millimeter.

## Levevis
Fjærbeinvannymfer er litt dårlige flygere og holder til i vegetasjonen ikke langt fra vannet der de hadde sine nymfestadier.

Fjærbeinvannymfer har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

## Systematisk inndeling med europeiske arter

* ordenen **[[øyenstikkere]]**, (Odonata)  
** delgruppe vannymfer (Zygoptera) 
*** overfamilie   **[[blåvannymfer (overfamilie)|blåvannymfer]]**, (Coenagrioidea)
**** familien **Fjærbeinvannymfer**, (Platycnemididae)
***** *Platycnemis*
****** *[[Platycnemis acutipennis]]* Selys 1841
****** *[[Platycnemis latipes]]* Rambur 1842
****** Elvevannymfe, *Platycnemis pennipes* (Pallas, 1771)

## Referanser




## Kilder
* Fauna Europa (2004) Fauna Europaea version 1.1,  www.faunaeur.org – utbredelsesdatabase for europeiske dyr. 
* Sahlén, Göran. 1996. *Sveriges Trollsländor.* Feltbiogerna. 165 sider. ISBN 91-85094-43-9

## Eksterne lenker
* 
*  www.nhm.uio.no/norodo/  – Et norskspråklig nettsted om norske øyenstikkere.
Katarzyna

**Katarzyna** er et polsk kvinnenavn med usikker betydning. Navnet er vanlig i Polen. En navnebærer er den polske billedhuggeren Katarzyna Kobro.

## Etymologi
*Katarzyna* er den polske formen av *Katarina*, og stammer ytterst fra det greske navnet *Αἰκατερίνη* (*Aikaterínē*), som har usikker betydning. Navnet ble i tidlig kristen tid tolket som avledet av det greske adjektivet *καθαρός* (*katharós*), «ren», «uskyldig», en folkeetymologi som fikk avgjørende betydning for navnets videre symbolikk.

## Utbredelse
Gjennom den hellige Katarina av Alexandria, en kristen martyr kjent for sin lærdom, tro og moralske renhet, ble navnet utbredt i hele Europa. I Polen fikk formen *Katarzyna* stor utbredelse fra middelalderen og fremover, og har siden vært et av de mest tradisjonelle og vanlige kvinnenavnene i landet.

Navnet *Katarzyna* var vanlig i Norge i 1970- og 1980-årene og hadde en popularitetstopp med 0,3 % i 1984.

*Katarzyna* er i dag et vanlig kvinnenavn i Polen.

|}

## Navnedag
*Katarzyna* har navnedag i flere land, oftest 25. november, men har ikke noen norsk navnedag.

## Kjente personer med navnet

Personene i listen er ordnet kronologisk etter fødselsår.
* Katarzyna Kobro (1898–1951), polsk billedhugger og avantgardekunstner
* Katarzyna Figura (født 1962), polsk film‑ og teaterskuespiller
* Katarzyna Kozyra (født 1963), polsk samtidskunstner
* Katarzyna Niewiadoma (født 1994), polsk profesjonell landeveissyklist

## Referanser


## Eksterne lenker
*
Subkontinent

Et **subkontinent** er en stor del av et kontinent. Det er derimot ikke enighet om hva som fastslår dets grenser. Likevel, man sier generelt at et subkontinent er atskilt fra resten av kontinentet ved f.eks. en fjellkjede eller tektoniske plater.

## Geologiske/geografiske subkontinenter

I platetektonikken kaller man ofte en liten, kontinental plate som er tilknyttet en større kontinental plate, for et subkontinent. I denne forstand er det indiske subkontinent på Den indiske platen og det det arabiske subkontinent på Den arabiske platen de mest kjente. Sistnevnte blir vanligvis ikke kalt for et geografisk subkontinent, fordi det mangler en geografisk grense, og har stor variasjon i klimaet.  Europa er bare en halvøy, siden den er på Den eurasiske kontinentalplaten.

Geografisk sett blir Europa ofte beskrevet som et subkontinent av Eurasia; et stort område som skiller Europa og Asia ved hjelp av fjell og innsjøer. Tilsvarende blir det minste kontinentet, Australasia, og den største øya, Grønland, iblant kalt for subkontinenter.

Nord-Amerika og Sør-Amerika blir noen ganger ansett som to subkontinenter av Amerika, siden de henger sammen ved hjelp av et eid. Afrika og Eurasia blir ansett som bestanddelene i kontinentet Afrika-Eurasia, med samme begrunnelse. Derimot blir Amerika og Afrika-Eurasia vanligvis kalt for superkontinenter, dannet av kontinenter.

## Kulturelle subkontinenter
Betegnelsen *det indiske subkontinent* brukes også i kulturelle og politiske sammenhenger. Det inkluderer India, Sri Lanka, Pakistan, Bangladesh, Nepal, Maldivene, Bhutan og vanligvis andre sørasiatiske land også. Denne regionen har store geografiske variasjoner, med alt fra ørken, vidder, regnskog, fjell og et utall språk, raser og religioner. 

Noen ganger blir subregioner av kontinenter kalt for subkontinenter, fordi deres kultur er så forskjellig fra resten av kontinentet, slik som i Mellom-Amerika og Midtøsten.
Daddy Day Camp

***Daddy Day Camp*** er en filmkomedie fra 2007 regissert av Fred Savage. Filmen er oppfølgeren til *[[Daddy Day Care]]* fra 2003. Cuba Gooding jr. innehar hovedrollen istedenfor Eddie Murphy i originalen, mens resten av rollebesetningen er lik den første filmen. Filmen er spilt inn med Panavision-kamera med linser.

## Handling
Etter *Daddy Day Care* starter Charlie (Gooding jr.) Daddy Day Camp sammen med Phil Ryerson og Lance Warner. Problemene begynner imidlertid da Charlies far, oberst Buck Hinton, ankommer og begynner å ta kontrollen over hele campen.

## Rolleliste

## Eksterne lenker
* 
* 
* Om ''Daddy Day Camp'' på Filmweb
Gemini 10

**Gemini 10** var en bemannet romferd i NASA sitt Gemini-program.
Det var den åttende bemannede romferden i programmet, den 16. bemannede amerikanske romferden og den 24. bemannede romferd gjennom alle tider.

## Mannskap
**Mannskap**
*John Young, Command Pilot
*Michael Collins, Pilot

**Backup mannskap**
*Al Bean, Command Pilot
*Clifton Williams, Pilot

## Høydepunkter fra ferden
*Gemini 10 skulle møte og dokket med et Agena-fartøy, som Gemini 8.

**Eksperimenter:**
Der var 10 eksperimenter som mannskapet utførte gjennom ferden, tre av disse hadde med stråling å gjøre. Et navigasjonseksperiment ble også utprøvd.

### Romvandringer (EVA)
To romvandring (EVA) ble gjennomført:

**EVA Nr. 1**
*Varighet: 0 timer 49 minutter
*Dato: 19. juli, 1966
*Utført av: Michael Collins
Oppdrag: Collins stod oppreist i romfartøyet, uten å forlate det.

**EVA Nr. 2** 
*Varighet: 0 timer 39 minutter
*Dato: 20. juli, 1966
*Utført av: Michael Collins
Oppdrag: Collins romvandret over til Agena, noe som gjorde han til det første mennesket som gjorde dette.

## Trivia
I mange år var kapselen sentrum i en romfartsutstilling på Norsk Teknisk Museum i Oslo. Det ble returnert til USA i 2002.

## Bilder


Fil:Agena Firing - GPN-2000-001355.jpg|Agena avfyrer sin motor


## Referanser
Islamsk deklarasjon

***Islamsk deklarasjon*** (bosnisk: *Islamska Deklaracija*) er en bok skrevet av Alija Izetbegović i 1970. Boken tar for seg Islam, politikk og moderniseringen av Islam. Izetbegović argumenterer for at Qur’ān tillater modernisering, men det må ha røtter i Qur’ān. Som eksempler på dette nevner han Mustafa Kemal Atatürks endringer i Tyrkia som negative, mens Japan trekkes frem som et positivt eksempel, der de har beholdt sin kultur, mens de har tillatt modernisering og økonomisk vekst.

## Referanser
Hans Knutsen

**Hans Knutsen** (født 1955) er en norsk fotballtrener som fra juli 2021 er sportssjef i Mjøndalen Idrettsforening.

## Klubber
* Kongsvinger (1999&ndash;2001)
* Lyn (2004&ndash;2005) (assistent)

## Referanser


## Eksterne lenker
*
Øivind Tomteberget

**Øivind Tomteberget** (født 4. august 1953) er en norsk tidligere fotballspiller. Han ble kåret til Årets spiller i norsk fotball av *[[VG]]* i 1983. 

## Klubber
* Lillestrøm (1978)
* Kongsvinger (1971&ndash;1977) og (1979&ndash;1989)

## Referanser


## Eksterne lenker
* 
**Kongsvinger**
* Profil på **www.fozzum.com/kil**.
**Landslaget**
**Lillestrøm**
* Profil på **Kanaripedia**.
* Profil på **www.lskhistorikk.com**.
**generell**
* Profil på **nor.worldfootball.net**.
Roger B. Chaffee

**Roger Bruce Chaffee** (født 15. februar 1935, død 27. januar 1967) var en amerikansk marinepilot og astronaut. Han var med i Apollo-programmet (selv om han aldri fløy i det).

Chaffee døde ombord i romfartøyet Apollo 1 i en katastrofal brann da romfartøyet var under testing. Brannen drepte alle de tre astronautene ombord.

## Hedersbevisninger
Grissom ble tildelt «the Congressional Space Medal of Honor» og medaljen «Purple Heart» etter sin død.

Chaffee-krateret på månen har fått hans navn til minne om ham.

27. januar 2004 bestemte NASA seg så for å hedre mannskapet på Apollo 1 ved å gi tre fjell nord for «Columbia Memorial Station» navnet Apollo 1 Hills. Hver av astronautene fikk oppkalt ett av de tre fjellene etter seg: Grissom Hill, Chaffee Hill og White Hill. IAU har ennå ikke offisielt bekreftet navnene på disse fjellene etter navnene på astronautene.

## Fremstillinger på film og TV
* 1995: i filmen *[[Apollo 13 (film)|Apollo 13]]* ble Chaffee spilt av skuespilleren Reed Rudy.
* 1998: i HBOs TV-serie *[[From the Earth to the Moon (HBO)|From The Earth To The Moon]]* ble han spilt av Ben Marley.

## Bilder

Fil:Apollo_1_Prime_Crew_-_GPN-2000-001159.jpg|Apollo 1-mannskapet.
Fil:Apollo1 Crew im Simulator.jpg|Apollo 1-mannskapet i simulator-trening.
Fil:Apollo1-Crew 01.jpg|Apollo 1-mannskapet foran Saturn-raketten.


## Referanser


## Eksterne lenker
* NASA biography
* Astronaut memorial fund website
* Spacefacts biography of Roger B. Chaffee
* Location of Roger B. Chaffee Memorial Drive in Grand Rapids
Vannes

**Vannes** (bretonsk: *Gwened*) er en by og kommune vest i Frankrike. Den er *[[préfecture]]* (administrasjonsby) i departementet Morbihan i regionen Bretagne. Byen ble grunnlagt for over  år siden. 

Vannes ligger i Morbihanbukta der elva Vannes munner ut i sjøen. 

## Historie
I antikken klarte innbyggerne i Vannes med stort hell å stå i mot den romerske invasjonen leda av Julius Cæsar, og disse innbyggerne var faktisk grunnlaget for stammen en følger i tegneserien Asterix. De var og flinke sjømenn, og hver gang de ble trua reiste de til sjøs. 

Cæsar så at han måtte dominere de omliggende sjøområdene om han noen gang skulle legge dem under seg. Han allierte seg med nabostammen Namnete (som har gitt navn til byen Nantes) for å oppnå denne fordelen, og klarte å erobre byen. Under romersk styre var Vannes kjent som Darioritum.

Bispedømet Vannes ble oppretta på 400-tallet. Rådet i Vannes ble holdt her i 461. Den første historiske herskeren av Vannes var Waroch.

## Referanser


## Eksterne lenker
* 
* Reiseguide for Vannes
* Tredimensjonale bilder av Vannes
* Bispedømmet Vannes
Gemini

**Gemini** (norsk: ***[[Tvillingene (stjernetegn)|tvillingene]]***) kan sikte til:

## Teknikk
* Gemini-programmet, et amerikansk romfartsprosjekt
** Gemini 3
** Gemini 4
** Gemini 5
** Gemini 6A
** Gemini 7
** Gemini 8
** Gemini 9A
** Gemini 10

## Språkmodell

* Gemini, en familie av multimodale store språkmodeller utviklet av Google DeepMind

## Underholdning og kultur
* Gemini Man, en amerikansk sciencefictionserie for TV fra 1976
* Gemini Records, et norsk plateselskap
* Tvillingene, et stjernetegn
* Tvillingene, et stjernebilde
* Castor og Pollux, et tvillingpar i gresk mytologi

* Gemini (nettsted), populærvitenskapelig forskningsformidling fra SINTEF og NTNU
Dag Riisnæs

**Dag Riisnæs** (født 20. juni 1969) er en norsk tidligere fotballspiller. Han ble kåret til Årets spiller i norsk fotball av *[[VG]]* i 1991.

Med Ørn-Horten var han i 1988 med på å vinne Junior-NM med seier 2-1 over  i finalen.

## Meritter
* Norgesmester for junior med Ørn-Horten i 1988
* Seriesølv med Kongsvinger i 1992
* Cupseier med Vålerenga i 1997

## Karriereoversikt
### Klubbsesonger

## Referanser


## Eksterne lenker
*
Svein Lilleberg

**Svein Lilleberg** (født 1958) er en norsk tidligere funksjonshemmet langrennsløper som konkurrerte for Leik IL. Han har fem gullmedaljer fra Paralympiske vinterleker, tatt i både i langrenn og skiskyting. Han debuterte i EM i 1982 hvor han tok to gull. Lilleberg fikk poliomyelitt da var han var et halvt år gammel og ble lammet i beina. I starten var lammelsen ganske total, senere gikk den noe tilbake, men den ene foten ble aldri bra.  

Han har konkurrert i klassen LW2 og har i løpet av karrieren deltatt i alle paralympiske vinterleker fra 1982 til 2010. Han har i denne perioden tatt fem gull (tre individuelt), syv sølv og en bronse. Det ene gullet (og bronsen) er tatt i Skiskyting, resten i langrenn. I tillegg har han tatt 5 gull i VM og 6 gull i EM.

I 1986 ble han tildelt Kulturprisen i Melhus kommune. 

Lilleberg er gift og er bosatt på Heimdal i Trondheim, hvor han leder et regnskapsfirma som han etablerte i 2005.
## Resultater
* Paralympiske vinterleker 2006
** 19.-plass på 5 km
** 6.-plass på 20 km
** 5.-plass på 10 km 

* Paralympiske vinterleker 1998
** 8.-plass på 15 km
** 13.-plass på 20 km
** 12.-plass på 10 km

* Paralympiske vinterleker 1994
** Sølv på 10 km
** Sølv på 20 km
** Sølv på 5 km
** Gull på stafett
** Bronse i skiskyting

* Paralympiske vinterleker 1992
** Gull på stafett
** Sølv på 5 km
** 6.-plass på 20 km

* Paralympiske vinterleker 1988
* Gull på stafett
** Gull på 7,5 km
** Sølv på 15 km
** Sølv på 5 km

* Paralympiske vinterleker 1984
** Gull på 10 km
** Sølv på 5 km

* VM 1982 (Sveits) 
** Gull på 5 km og 10 km

## Referanser


## Eksterne lenker
*
Øyvin Thon

:*For andre med samme etternavn, se [[Thon]]*

**Øyvin Thon** (født 25. mars 1958 i Drammen) er en norsk tidligere orienteringsløper og verdensmester. Han var medlem av idrettslaget IF Sturla i Drammen og senere Bækkelagets Sportsklub i Oslo.

Øyvin Thon er verdensmester i orientering sju ganger, det vil si to ganger individuelt og fem ganger var han med på Norges seirende stafettlag. Han vant sitt første individuelle VM-gull i Tammerfors, Finland 1979, og sitt andre i Thun, Sveits 1981. Begge gangene tok Norge de tre første plassene! I 1979 vant nemlig Thon foran Egil Johansen (sølv) og Tore Sagvolden (bronse). I 1981 vant Thon foran Tore Sagvolden (sølv) og Morten Berglia (bronse)

Stafettgullene i VM vant han i 1981 (Sveits), 1983 (Ungarn), 1985 (Australia), 1987 (Frankrike) og 1989 (Sverige).

Øyvin Thon vant NM 15 ganger i perioden 1979 til 1987, hvorav én seier på den klassiske distansen, 3 i lang løype (det som nå blir kalt ultralangdistanse), 3 i nattorientering og 8 i stafett med IF Sturla. Han fikk kongepokalen i 1980.

## Fjellklatring

1. oktober 2005 nådde han toppen av verdens sjette høyeste fjell, Cho Oyu, på grensen mellom Nepal og Kina.

14. mai 2011 nådde han toppen av verdens sjuende høyeste fjell, Dhaulagiri, Nepal, som en av de tre første nordmennene som besteg fjellet. De to andre var Britt Volden og Stian Voldmo.

## Se også
* VM i orientering

## Referanser


## Eksterne lenker
* orientering.no: VM-statistikk
* orientering.no: kongepokalvinnere
Langsjøen (Engerdal og Tolga)

**Langsjøen** er en innsjø i kommunene Tolga og Engerdal i Innlandet. Innsjøen strekker seg like sør for fylkesvei 26 mellom Tolga og Sømådal kirke i området mellom Sømådalen og Holøydalen. I partiet mellom utløpsoset og Johnsgård turistsenter er innsjøen ikke dypere enn 15 m, men nordvest for Johnsgård er innsjøen 42 m på det dypeste. I den nordvestre enden, der elva Hola munner ut, er det et velutviklet elvedelta. 

Langsjøen ligger i et område der fjellgrunnen består av sparagmitt som forvitrer lite. Lenger opp i nedbørfeltet finnes kalkspat som gir mer kalkholdig forvitringsgrus. Næringsforholdene i sjøen er derfor gode, og vegetasjonen i elvedeltaet inneholder både kravstore og meget kravstore arter. Vannkvaliteten og sjøens næringsproduksjon er også god. Fiskens lengdevekst, kvalitet, kjønnsmodningsalder og alderssammensetning er god, til dels meget god. De viktigste fiskeartene er harr, sik og ørret, men det finnes også abbor og gjedde.

Langsjøen er delt inn i to forvaltningsområder. Den nordre delen av sjøen i Tolga kommune, forvaltes av Hola fiskeforening med egne fiskeregler og fiskekort. I den søndre del av Langsjøen (Engerdal kommune) gjelder kun fiskekort og fiskeregler som er utstedt og forvaltet av Engerdal fjellstyre.

I sørøst renner elva Sømåa ned til Isteren.
 
## Referanser
Langsjøen (Aurskog-Høland)

**Langsjøen** er en innsjø øst for tettstedet Bjørkelangen i Aurskog-Høland kommune i Akershus. Langsjøen er drikkevannkilde for Aurskog-Høland kommune. Langsjøen var tidligere to separate innsjøer, Store og Lille Langsjøen, men etter oppdemmingen er de en sammenhengende innsjø.

## Referanser
Slaget om Tarawa

**Slaget om Tarawa** var et slag i Stillehavskrigen under andre verdenskrig, utkjempet fra den 20. til den 23. november 1943. Det var den andre gangen det amerikanske forsvaret var på offensiven (den første gangen var slaget om Guadalcanal), og den første offensiven i det sentrale Stillehavet. Det var også første gang amerikanerne opplevde seriøs japansk motstand under en landingsoperasjon. De 4500 japanske forsvarene var godt forberedt og forsynt og klar til å kjempe til siste mann.
Nauttjern

**Nauttjern** finnes flere steder i Norge:

* Nauttjern i Aurskog-Høland, ved Hedum på Lierfoss.
* Nauttjern i Aurskog-Høland, mellom Soot og Ovlien på Mangenskogen
Langvann (Aurskog-Høland)

**Langvann** er et vann ved Hedum nordøst for tettstedet Lierfoss i Aurskog-Høland kommune i Akershus.

Det må ikke forveksles med Langvannet, som også ligger i Aurskog-Høland, sør for Lierfoss.

## Kilder
*Kommunens kartgrunnlag
Maltjern

**Maltjern** (eller Maltjenn) er et vann i skogområdet sørvest for tettstedet Bjørkelangen i Aurskog-Høland kommune i Akershus. Maltjern var tidligere drikkevannskilde for deler av Bjørkelangen, og bebyggelse rundt vannet er derfor begrenset til noen få hytter. Det lå tidligere noen husmannsplasser her. Vannet er oligotroft (næringsfattig), og maksimal dybde er ca. 32 meter.

## Kilder
*Kommunens kartgrunnlag
Tarawa

**Tarawa** er en atoll i det sentrale Stillehavet. Tarawa var tidligere hovedstad i det britiske protektoratet Gilbert- og Elliceøyene, og Sør-Tarawa er hovedstaden i Kiribati. Øya er kjent for slaget om Tarawa under andre verdenskrig. 

## Geografi
Tarawa består av 24 større øyer, hvorav åtte er bebodd. Tarawa er delt i tre distrikter, North Tarawa, Teinainano (Sør-Tarawa) og Betio. Betio består av bare én øy, Betio, som ligger lengst sørvest på Tarawa. Det var her slaget om Tarawa sto. Sør-Tarawa/Teinaninano er hovedstaden i Kiribati. Tidligere var bare byen Bairiki på Sør-Tarawa hovedstad, men etter hvert ble Parlamentet flyttet til byen Ambo, og flere departementer er spredt utover Sør-Tarawa. Høyesterett er på Betio, Tarawas største by. Flyplassen ligger på Bonriki, helt sørøst i Sør-Tarawa.
Himantopteridae

* *[[Doratopteryx]]*
* *[[Himantopterus]]*
* *[[Pedoptila]]*
* *[[Pseudothymara]]*
* *[[Semioptila]]*

**Himantopteridae** er en artsfattig familie av sommerfugler som finnes i Afrika og Sørøst-Asia. De er lette å kjenne på av bakvingene er ekstremt lange og smale, litt utvidet ytterst som en spydspiss eller et flagg.

## Utseende
Små til middelsstore (vingespenn gjerne rundt 30&nbsp;mm) sommerfugler med svært lange og smale bakvinger. Kroppen er sylindrisk, middels kraftig og ganske kort. Antennene er nokså korte (rundt 1/3 av forvingelengden) og trådformede. Forvingene er avlange, avrundede, delvis gjennomsiktige med påfallende, grove årer. De er gjerne farget i rødlig eller gulaktig og svart. Bakvingene er opptil dobbelt så lange som forvingene, svært smale, men litt utvidet ytterst. Beina er korte.

## Levevis
En sørøstasiatisk art har larver som lever på planteslekten *Shorea*. Kjønnene finner hverandre ved hjelp av feromoner, disse har blitt kartlagt for noen få arter.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Overfamilien Zygaenoidea
*********** Familien **Himantopteridae**
************ Slekten *Doratopteryx* Rogenhofer  – 13 arter
************ Slekten *Himantopterus*   – 8 arter
************ Slekten *Pedoptila* Butler, 1885  – 5 arter
************ *Pseudothymara staudingeri* Rogenhofer, 1888
************ Slekten *Semioptila* Butler, 1887  – 35 arter

## Eksterne lenker
* 
*Semioptila fulva*: http://www.krugosvet.ru/articles/02/1000243/0002705g.htm
PGM-11 Redstone

**PGM-11 Redstone** er en amerikansk rakett, som ble først skutt opp i 1953. Den var en direkte etterkommer av den tyske V-2 raketten. *Redstone* ble brukt i de første testene med atomvåpen på raketter av USA. Den var også kjent som «Redstone MRBM» (medium range ballistic missile), altså en ballistisk missil, og var sist i bruk på 1960-tallet. Modifiserte Redstone-raketter ble kalt Sparta-raketter. Jupiter-rakettene ble utviklet med basis i *Redstone*.

## Historie
### Atomrakett
*Redstone* ble produsert og designet av «Army Ballistic Missile Agency» (ABMA) under ledelse av Wernher von Braun. Den var opprinnelig tenkt som en bakke-til-bakke-rakett for den amerikanske hæren og ble først utplassert i 1958. Redstone-raketter var stasjonert i Vest-Tyskland frem til 1963. De hadde en rekkevidde på opp til 300 km.

*Redstone* kunne bære enten et 1 eller 3,75 megatonn atomstridshode. Redstone-raketter ble brukt i to atomvåpenprøver fra Johnston Island i Stillehavet i august 1958. Begge sprengningene var på 3,75 megatonn og var de første der atomstridshodet ble avfyrt av en rakett.

### Romfart
En Redstone-rakett ble brukt til å skyte opp den amerikanske satellitten Explorer 1 i januar 1958.
Redstone ble også brukt i flere suborbitale ferder i det amerikanske Mercury-programmet: 
*Mercury-Redstone 1. Løftet seg 100 mm 
*Mercury-Redstone 1A. Vellykket ubemannet ferd.
*Mercury-Redstone 2. Hadde med sjimpansen «Ham» om bord.  
*Mercury-Redstone BD Booster Development – siste test før bemannede ferder.
*Mercury-Redstone 3 (*Freedom 7*). Første amerikaner i verdensrommet Alan Shepard. 
*Mercury-Redstone 4 (*Liberty Bell 7*). Andre amerikaner i verdensrommet "Gus" Grissom.

### Utfasing
Produksjonen av Redstone-raketter ble stoppet i 1961, og raketten ble erstattet av Pershing i arsenalet til den amerikanske hæren. Sent på 1960-tallet ble en serie av overflødige og modifiserte Redstone MRBM-raketter skutt opp i Australia som del av et militært testprogram. En av disse rakettene skjøt opp Australias første satellitt Wresat i 1967. Denne serien med australsk-modifiserte Redstone-raketter ble kalt for Sparta-raketter.

## Eksterne lenker
* The Mercury Redstone Project (PDF) December 1964
* Redstone from Encyclopedia Astronautica
* Redstone MRBM History Website
* https://web.archive.org/web/20081206164629/http://www.redstone.army.mil/history/systems/redstone/welcome.html
* Boeing: History -- Products – North American Aviation Rocketdyne Redstone Rocket Engine
Lacturidae

* *[[Anticrates]]*
* *[[Gymnogramma]]*
* *[[Lactura]]*

**Lacturidae** er en familie av sommerfugler som er mest artsrike i Australia og Sørøst-Asia. De er små, kraftig bygde møll som kan minne om viklere (Tortricidae) eller nattfly (Noctuidae).
## Utseende
Små (vingespenn gjerne rundt 20&nbsp;mm) møll av ganske varierende utseende, ofte brokete farget i gult og brunlig. Mange ligner på viklere, andre kan se ut som små nattfly. Kroppen er kort og kraftig, tett hårete. Hodet er ganske stort og bredt, med lange (opptil så lange som forvingene), trådformede antenner. Forvingene er avlange og gjerne noe avrundet firkantede. Bakvingene er brede med korte hårfrynser, som oftest ensfarget brunlige. **Larvene** er sneglelignende uten tydelige bein.
## Systematisk inndeling
Slekten *Lactura* blir ofte delt opp i flere slekter, blant andre *Eustixis*.

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Overfamilien Zygaenoidea
*********** Familien **Lacturidae**
************ Slekten *Anticrates*  – 34 beskrevne arter
************ Slekten *Gymnogramma*  – 24 beskrevne arter
************ Slekten *Lactura*  – 90 beskrevne arter

## Eksterne lenker
* 
Bildegalleri over Australske arter: https://web.archive.org/web/20070830023038/http://linus.it.uts.edu.au/~don/larvae/lact/lacturidae.html
Olav Nysæter

**Olav Nysæter** (født 1955) er en norsk tidligere fotballspiller.

Nysæter kom til  i 1980 fra naboklubben . Han scoret klubbens første mål i toppserien (2-2 mot  våren 1983) og et hat-trick (3 mål) noen uker senere mot seriefavoritten  da Kongsvinger vant 6-2 på bortebane.  Han ble toppscorer i 1. divisjon 1983 med 14 av klubbens 44 mål og mottok  Aftenpostens fjerde gullstøvel til en verdi av fem tusen kroner, overrakt under cupfinalen 1983.  

Nysæter skulle egentlig representere Norge i den europeiske «Gullstøvelen» avholdt 8. november 1983 i Paris, men meldte avbud da han overtok Øivind Tomtebergets plass på landslaget, ledet av Tor Røste Fossen.
Han fikk sin landslagsdebut i en OL-kvalifiseringskamp 9. november mot  i Poznań, en kamp som Norge tapte 0-1 og han ble byttet ut.
Like etter fikk han sin andre og siste offisielle landskamp, da mot  i Potsdam den 13. november. Norge tapte også denne kampen med 0-1.  I mars året etter scoret han det siste målet da A-landslaget slo det spanske klubblaget Villa Jojosa 6-2 i en treningskamp på bortebane. 

Han spilte til og med 1987-sesongen og ble etter hvert hjelpetrener og på midten av 90-tallet også klubbens formann.  I 2007 etterfulgte han Åge Steen som klubbens  sportslige leder. Han fratrådte året etter, etterfulgt av Morten Kristiansen.  Etter dette har han vært styremedlem i Kongsvinger golfklubb og President i Vinger Rotary Klubb.

Nysæter ble i 2007 klubbens (KILs)leder. I det private er han i 2013 EDB-ingeniør i firmaet BDO AS, med spesielt ansvar for dataetterforskingsarbeid og blant annet kjent for Ibas-rapporten som påviste elektronisk mobbing på arbeidsplasser i 2007.  I 2007 etablerte han Digipol på samme sted (Kongsvinger). Aktiv arbeidskarriere ble avsluttet med 8 år i Politidirektoratet i sikkerhetsseksjonen i febr 2022. I mars 2020 avsluttet han etter 40 sammenhengende år i Kongsvinger fotballen med sin hittil siste rolle i KIL Toppfotball som leder av kontrollkomiteen. 

## Klubber
* Kongsvinger (1983&ndash;1987)

## Referanser


## Eksterne lenker
*
Aididae

* *[[Aidos]]*
* *[[Xenarchus]]*

**Aididae** er en artsfattig familie av sommerfugler med bare to slekter som nylig ble skilt ut fra den større familien Megalopygidae. De ti kjente artene lever i Sør- og Mellom-Amerika. De sneglelignende larvene har neslehår som kan gi store plager om man kommer i kontakt med dem.

## Utseende
Middelsstore (vingespenn gjerne 25 – 50&nbsp;mm), kraftige, spinnerlignende møll. Kroppen er kort og kraftig, tett hårete. Hodet er stort og bredt, antennene er forholdsvis korte, fjærformede hos hannene og trådformede hos hunnene. Vingene er store og brede, tynt skjellkledte og noe gjennomsiktige. Forvingene er trekantede og gråaktige, bakvingene avrundede og rødlige. Hunnene er betydelig større enn hannene.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Overfamilien Zygaenoidea
*********** Familien **Aididae**
************ Slekten *Aidos* Hübner, 1820
************* *Aidos admiranda* Schaus, 1912
************* *Aidos amanda* (Stoll, 1782)
************* *Aidos cynosura* Dognin, 1911
************* *Aidos nuncilla* Dognin, 1914
************* *Aidos perfusa* (Schaus, 1905)
************* *Aidos yamouna* Dognin, 1891
************ Slekten *Xenarchus*
************* *Xenarchus admirabilis* (Schaus, 1894)
************* *Xenarchus carmen* (Scahus, 1892)
************* *Xenarchus castrensis* (Schaus, 1896)
************* *Xenarchus osorius* (Herrich-Schäffer, 1856)

## Eksterne lenker
* 
Bildegalleri over arter fra Fransk Guyana: http://www.guianensis.fr/photos_aididae.htm
Hotel Polonia Palast

**Hotel Polonia Palast** ligger ved Gabriel Narutowicz’ gate 38 i Łódź. Hotellet ble bygd i årene 1910&ndash;1912 på hjørnet av de tidligere gatene Widzewska og Dzielna, etter initiativ av Dobrzyński-familien. 

Hotellets fasade ble tegnet av Rudolf Koloch fra Wrocław. Elevasjonen fikk klassisistisk form med risalitter og halvsøyler. På søylene står allegoriske kvinneskikkelser i antikke klær. Bygningen har tre vinger, seks etasjer, og hjørnet dekkes av en kuppel. Hotel Polonia Palast var i sin tid det tredje hotellet i Łódź etter Hotel Grand og Hotel Savoy med den høyeste europeiske standard.

## Historie
Hotellet (som opprinnelig het «Palast») var i sin tid en av de mest moderne bygninger i Łódź: det hadde sentral oppvarming, elektrisk lys, en nyeste heis, kjemisk-elektrisk vaskeri, telefoner, springvann og et rikt inventar. 

Etter første verdenskrig var hotellets eiere brødrene Leopold og Maurycy Dobrzyński. På 1920-tallet ble hotellet totalrenovert og navnet forandret til «Polonia Palast». I 1939 ble navnet forandret igjen, denne gangen til «Polonia». Etter andre verdenskrig ble bygningen overtatt av Den røde armé og omgjort til et militærsykehus. I 1946 ble den overgitt til bymyndighetene, som totalrenoverte hotellet i årene 1969&ndash;1972. Da fikk det også bueganger i elevasjonen, dessuten ble krysset mellom Jan Kilińskis gate og Gabriel Narutowicz’ gate utvidet. 

Den nyeste totalrenovasjonen ble ferdig i 2008. Ved siden av å gi hotellets dets opprinnelige utseende tilbake, bestemte man seg for at også navnet skulle forandres til det gamle «Polonia Palast».
Arvid Andersson

**Arvid Andersson** (født 19. mai 1919 i Västerrottna i Värmland, død 20. september 2011 i Kristinehamn) var en svensk vektløfter og verdensmester. Av yrke var Andersson brannmann.

Andersson, kalt «sterke-Arvid», ble verdensmester i Paris 18. oktober 1948. Han løftet i vektklassen fjærvekt (60 kg) og vant med bare 2,5 kg margin. Vinnerresultatet ble 320 kg sammenlaget etter 90 kg i press, 100 kg i rykk og 130 i støt. I Sommer-OL i London samme år ble han nummer 13.

Andersson vant 10 svenske mesterskap, 6 nordiske mesterskap og én VM-bronse i tillegg til VM-gullet.

I 1948 ble Andersson tildelt Svenska Dagbladets gullmedalje for sin prestasjon under VM, og er så langt (per 2006) den eneste vektløfteren som har mottatt denne prisen.

Arvid Andersson var brannmann av yrke og bodde i Kristinehamn mesteparten av sitt liv.

## Referanser


## Eksterne lenker
*
Oslo Hospital

**Oslo Hospital**, adresse Ekebergveien 1, ligger oppunder Ekebergskrenten i Gamlebyen i Oslo og var landets eldste psykiatriske sykehus inntil det ble nedlagt våren 2018. Oslo Hospital inkluderer et større kompleks av eldre og yngre verneverdige bygninger, blant annet Norges eldste hospitalbygg: Gråsteinsbygningen, og sognekirka for Gamlebyen og Ekebergskrenten: Gamlebyen kirke, tidligere kjent som *Oslo hospitals kirke*. Eiendommen er på 10,3 dekar og grenser mot Ekebergveien i nord, Konows gate i sør, Oslo gate i vest og borettslaget Klosterhagen i øst.

## Historie
Dagens bygninger er delvis reist på ruinene av det gamle fransiskanske klosteret som ble etablert rundt 1290 etter invitasjon fra Hertug Håkon. Fransiskanerklosteret i Oslo representerte tidlig bybebyggelse i stein og tegl på sørøstsida av Alna og var direkte tilknytta byens navle gjennom middelalderens Geitabru, brua som ved flere anledninger er omtalt i den norrøne sagalitteraturen og som bandt sammen vestre og østre del av Oslos første bygate, Clemensalmenningen.

Sykehusdriften skriver seg fra fransiskanernes virke: Gråbrødremunkene drev et målretta omsorgsarbeid for spedalske og andre av byens svakeste. Ved reformasjonen ble kloster og omsorgsarbeid lagt under danskekongen. I 1538 ble det etablert et slags alders- og sykehjem. Etter brannen i 1567 ble det oppført en ny bygning i 1581. I 1737 ble Gråsteinsbygningen reist ved hjelp av flere ulike steintyper tilgjengelig gjennom Ekebergs rikt sammensatte geologi, blant annet kalkstein, leirskifer og gneis.

Fra 1736, da Birthe Jonsdatter ble benådet av kongen i København for drapet på sitt nyfødte barn, har sykehuset vært et psykiatrisk sykehus. I 1777 ble det oppført et såkalt «*[[Dollhus]] for afsindige*». Dette ble revet i 1938 og dagens bygning ble reist, tegnet av arkitekt Wilhelm K. Essendrop. Sykehusdriften ble i 1997 overtatt av *Oslo Hospital Psykiatrisk Sykehus AS*, som er registrert som aksjeselskap under bransjen «institusjoner for voksenpsykiatri». I 2010 overtok Lovisenberg Diakonale Sykehus aksjeselskapet.

Sykehuset ble avviklet våren 2018. Stiftelsen Oslo Hospital har i 2019 lansert planer om Kirkens Hus på området.

## Kulturminne
Oslo hospital er et kulturminne og har nummer 86168 i Riksantikvarens kulturminnebase.
## Se også
* Gamlebyen kirke
* Ekebergveien
* Middelalderbyen Oslo
* Søndre Vaker

## Referanser


## Litteratur
*Pål Abrahamsen et al. (red.): *Fra dollhus til moderne psykiatri. Oslo Hospital 1538–1988*. Selskapet for Oslo bys vel. Oslo 1988.

## Eksterne lenker
* Side fra Universitetet i Oslo med bilder og beskrivelser av byggematerialer
* Kulturskatt i Gamlebyen, Aftenposten 12. februar 2008
Atlas (rakett)

**Atlas** var en bærerakett utviklet fra det interkontinentale ballistiske missilet SM-65 Atlas.

Den originale Atlas-raketten ble designet sent på 1950-tallet. Den benyttet flytende drivstoff (LOX og RP-1) i tre motorer konfigurert i en uvanlig "1.5-trinn"- eller "parallell-trinn"-design. To av tre motorer ble kastet under oppstigning, mens drivstofftanker og annet strukturelt utstyr ble beholdt. 

## Historie
### Romfart

Omtrent 350 av den originale raketten ble bygd. Mange av disse ble konvertert til bruk i romfart etter å ha blitt utfaset fra militært bruk.

Tidlige Atlas-raketter var også spesifikt bygd for ikke-militær bruk. 1. desember 1958 ble en Atlas brukt til å skyte opp *Signal Communication by Orbiting Relay Equipment*, SCORE-satellitten, som var "den første prototypen på en kommunikasjons-satellitt og den første testen på praktisk bruk av satellitter.
#### Mercury-programmet
Atlas ble også brukt i flere ferder, både bemannede og ubemannede, i det amerikanske Mercury-programmet: 
*Mercury-Atlas 6, Første amerikaner i omløp rundt Jorden.
*Mercury-Atlas 7, Scott Carpenter gjør tre omløp rundt Jorden.
*Mercury-Atlas 8, Wally Schirra gjør seks omløp rundt Jorden. 
*Mercury-Atlas 9 – Siste ferd i Mercury-programmet. Første Mercury-ferd over en dag i lengde.

#### Agena
I 1960 ble Agena brukt ofte på Atlas-raketter. Det amerikanske luftvåpenet brukte de til å skyte opp SIGINT-satellitter. 
NASA benyttet dette i Ranger-programmet for å få de første nærbildene av Månen og til oppskytingen av Mariner 2, det første romfartøyet som fløy forbi en annen planet. 

#### Centaur
Fra og med 1963 brukte NASA Centaur-raketten som øverste trinn på dusinvise Atlas-oppskytinger. NASA sendte Surveryor-sonder til Månen og mesteparten av romsondene i Mariner-programmet til Mars med Atlas-Centaur-raketter.

### Senere utgaver
*Atlas II
*Atlas III
*Atlas V

## Referanser

## Eksterne lenker
* Mercury-Atlas Diagrams
Megalopygidae

* Megalopyginae
* Trosinae

**Megalopygidae** er en familie av sommerfugler der de aller fleste artene lever i Mellom- og Sør-Amerika, men det finnes også noen få i Nord-Amerika og Afrika. De er svært kraftig bygde møll, tett kledt med lange hår som gir dem et teddybjørn-aktig utseende. Man skal imidlertid være forsiktig med å røre dem da de har neslehår som kan forårsake kraftig irritasjon.

## Utseende
Middelsstore (forvingelengde 11 – 28&nbsp;mm), svært kraftig bygde møll, hvite, brunlige, rødlige eller grå på farge. Kroppen er tett og langt, ofte ullaktig hårete, også vingene har påfallende "pels". Antennene er middels lange og fjærformede. Vingene er avrundede. Bakkroppen er kort, tykk og hårete. Beina er ofte forholdsvis lange og kraftige, med pompong-aktige hårtufser. Larvene er kortbeinte, sneglelignende, mer eller mindre tett kledt med lange neslehår (i ekstreme tilfeller ligner de bomullsdotter) som kan gi kraftig irritasjon.

## Levevis
Larvene kan leve på mange forskjellige planter. De voksne møllene sitter med vingene litt flatt taklagt over bakkroppen, og har et trekantet omriss sett ovenfra.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Overfamilien Zygaenoidea
*********** Familien **Megalopygidae**
************ Underfamilien Megalopyginae, omfatter blant andre:
************* Slekten *Megalopyge*  – 76 arter
************* Slekten *Podalia*  – 48 arter
************ Underfamilien Trosinae, omfatter blant andre:
************* Slekten *Norape*  – 77 arter
************* Slekten *Trosia*  – 36 arter
Familiene Aididae og Somabrachyidae ble før regnet som underfamilier av Megalopygidae, men det er i dag vanlig å regne dem som separate familier.

## Eksterne lenker
Bilder av nordamerikanske arter: http://bugguide.net/node/view/130/bgimage. Noen arter fra Belize: http://www.mbarnes.force9.co.uk/belizemoths/megalopygidae.htm
*
Lars Forssell

**Lars Hans Carl Abraham Forssell** (født 14. januar 1928 i Stockholm, død 26. juli 2007) var en svensk forfatter og kulturpersonlighet. Forssell hadde en allsidig produksjon innen mange sjangre, men ble særlig kjent for sin lyrikk og sine radikale kabaretviser på 1960-tallet.

## Liv og virke
Etter skolegang i Stockholms bydel Kungsholmen, studerte Lars Forssell på 1940-tallet i USA. I 1952 avsluttet han studiene sine i Uppsala som *Filosofie kandidat*. Forssell arbeidet på 1950-tallet som kulturjournalist for forskjellige svenske aviser og litterære tidsskrifter, deriblant *Utsikt*, *[[Bonniers Litterära Magasin|BLM]]*, *Poesi*, *[[Dagens Nyheter]]* og *[[Expressen]]*.

Siden bokdebuten *Ryttaren og andra dikter* i 1949 ga Lars Forssell ut et femtitalls verker. De spenner fra poesi, via dramatikk, operalibrettoer og viser, til barnebøker. Han var også en anerkjent oversetter. Forssell skrev sanger til kabareter og egne revyer og i 1973  dessuten en tekst til melodifestivalen for den folkekjære artisten Lill-Babs. På grunnlag av sine diktsamlinger ble han i mars 1971 valgt som Sigfrid Siwertz' etterfølger til stol nr. 4 i Svenska Akademien, en institusjon som hvert år deler ut Nobels litteraturpris.

## Priser og utmerkelser (utvalg)
* Boklotteriets stipendiater 1957
* Carl Emil Englund-prisen 1965 (for *Röster*)
* Evert Taube-stipendet 1966
* Bellmanprisen 1968
* De Nios stora pris 1969
* Övralidsprisen 1981
* Bellmanprisen 1981
* Ferlinprisen 1983
* Pilotprisen 1992
* Litteris et Artibus 1993 
* Cornelis Vreeswijk-stipendet 1997
* Gustaf Fröding-sällskapets lyrikkpris 1997 
* Svenska Akademiens nordiska pris 1998
* Erik Lindegren-prisen 2000
* Olle Adolphsons Minnespris 2005
* Victor B. Andersens Hæderslegat

## Referanser


## Eksterne lenker
* 
* 
*  Svenska Akademiens presentasjon av Lars Forssell
*  Dagens Nyheter om Lars Forsells død
Det tidligere kontorhuset til Siemens i Łódź

**Det tidligere kontorhuset til [[Siemens AG|Siemens]] i [[Łódź]]** (polsk *Dawny biurowiec Siemensa*) ligger ved Piotrkowska-gaten 96. Den monumentale bygningen har neobarokk form med klassisistiske elementer. 

Kontorhuset ble sannsynligvis tegnet i Tyskland, noe som gjenspeiles av byggematerialet og det faktum at den ble reist under første verdenskrig, da Łódź ble okkupert av Preussen. Bygningen huset Siemenskonsernets hovedfilial i byen. 

Etter andre verdenskrig ble bygningen brukt av redaksjonene til avisene Karuzela, Dziennik Łódzki og Express Ilustrowany. I første etasje holdt Klub Dziennikarza til (Journalistklubben).